Το ***American Truck Simulator*** είναι βιντεοπαιχνίδι προσομοίωσης οδήγησης το οποίο κυκλοφόρησε το 2016 και λειτουργεί ως prequel του Euro Truck Simulator 2. Δημιουργήθηκε από την τσεχική εταιρεία SCS Software. Το παιχνίδι ανακοινώθηκε, επίσημα, στην Electronic Entertainment Expo του 2015, αν και είχε ήδη ανακοινωθεί ότι είναι υπό ανάπτυξη ήδη από το Σεπτέμβριο του 2013. Τελικά, κυκλοφόρησε τον Φεβρουάριο του 2016.

Τρόπος παιχνιδιού
-----------------

Στο παιχνίδι ο παίκτης καλείται να οδηγήσει ένα φορτηγό και να μεταφέρει διάφορα προϊόντα από μία πόλη σε μία άλλη. Με την ολοκλήρωση του δρομολογίου ο παίκτης αποκτά χρήματα και πόντους εμπειρίας. Οι πόντοι εμπειρίας χρησιμεύουν ώστε ο παίκτης να μπορεί να κάνει μεγαλύτερα (χιλιομετρικά) δρομολόγια και να αναλαμβάνει να μεταφέρει πιο απαιτητικά φορτία. Σε περίπτωση που το φορτίο υποστεί υλική ζημιά ο παίκτης θα χάσει ένα μέρος των χρημάτων και των πόντων που θα έπερνε με την ολοκλήρωση του δρομολογίου.

Το παιχνίδι ξεκίνησε από τις πολιτείες της Καλιφόρνιας και της Νεβάδας. Τον Μάιο του 2016, προστέθηκε, ως δωρεάν επέκταση, και η Αριζόνα. Το Φεβρουάριο του 2017, ανακοινώθηκε ότι θα προστεθεί και το Νέο Μεξικό. Πέρα από τις ΗΠΑ στο παχνίδι θα προστεθούν και μέρη από το Μεξικό, αλλά και τον Καναδά.

Ανάπτυξη
--------

Η SCS Software ανακοίνωσε για πρώτη φορά το παιχνίδι στις 6 Σεπτεμβρίου του 2013. Το αποκάλυψε στο Electronic Entertainment Expo το 2015. Στις 11 Απριλίου του 2014, η SCS Software ανακοίνωσε ότι θα υπάρχουν παραπάνω από 100 πόλεις σε όλη την Αμερική, όταν το παιχνίδι θα έχει πλέον ολοκληρωθεί. Στις 15 Δεκεμβρίου του 2015, ανακοινώθηκε ότι το παιχνίδι θα κυκλοφορήσει στις 3 Φεβρουαρίου του 2016. Τελικά, κυκλοφόρησε μία μέρα νωρίτερα. Στις 26 Ιουνίου του 2016, ανακοινώθηκε ότι το περιβάλλον του παιχνιδιού θα αυξηθεί κατά 75%. Στις 2 Φεβρουαρίου του 2017, ανακοινώθηκε ότι η επόμενη πολιτεία που θα προστεθεί στο παιχνίδι θα είναι το Νέο Μεξικό. Στις 20 Ιουνίου του 2017, ανακοινώθηκε η ενημέρωση θα είναι η 1.28, αντί για την 1.7, ώστε να συμβαδίζει με το *Euro Truck Simulator 2*.

**Φορτηγά**

Όταν το παιχνίδι κυκλοφόρησε τα μόνα φορτηγά ήταν το *Peterbilt 579* και το *Kenworth T680*. Στις 15 Φεβρουαρίου του 2016, ανακοινώθηκε ότι θα προστεθεί το *Kenworth W900* και στις 3 Νοεμβρίου του 2016 το *Peterbilt 389*.

Περιβάλλον
----------

Αρχικά το παιχνίδι ήταν σε κλίμακα 1:35, τον Ιούνιο του 2016 ανακοινώθηκε ότι η κλίμακα θα αλλάξει σε 1:20. Τελικά, η νέα κλίμακα κυκλοφόρησε το Δεκέμβριο του 2016. Η πολιτεία της Αριζόνας προστέθηκε τον Ιούνιο του 2016, ως δωρεάν επέκταση. Ο Πάβελ Σεμπόρ, γενικός διευθυντής της SCS Software, αποκάλυψε ότι η επόμενη πολιτεία θα είναι η Όρεγκον ή η Γιούτα. Η SCS Software έχει αναφέρει ότι οι επόμενες πολιτείες θα είναι με επιβάρυνση. Στις 2 Φεβρουαρίου του 2017, ανακοινώθηκε ότι η 4η πολιτεία θα είναι το Νέο Μεξικό.

Κριτικές
--------

Το *American Truck Simulator* έχει κυρίως θετικές κρητικές από τους κριτικούς (76/100) στο Metacritic. Το παιχνίδι βαθμολογήθηκε από το *Hardcore Gamer* με 4/5 και από το *Polygon* με 8/10. Τέλος, το *PC Gamer* το βαθμολόγησε με 80/100. Το παιχνίδι κέρδισε το βραβείο Καλύτερου τεχνολογικού διαλύματος στα βραβεία Czech Game of the Year Awards του 2016 και ήταν υποψήφιο στα βραβεία Καλύτερου παιχνιδιού, Καλύτερου παιχνιδιού σε Ηλεκτρονικό Υπολογιστή/Κονσόλα και Καλύτερου ήχου.

Παραπομπές
----------

1. ↑  «American Truck Simulator». steamcommunity.com. Ανακτήθηκε στις 7 Σεπτεμβρίου 2017.
2. ↑  «Change of Topic (and Continent!)». scssoft.com. Ανακτήθηκε στις 7 Σεπτεμβρίου 2017.
3. ↑  «E3 2015: American Truck Simulator Announced». ign.com. Ανακτήθηκε στις 7 Σεπτεμβρίου 2017.
4. ↑  «Pictures from American Truck Simulator». scssoft.com. Ανακτήθηκε στις 7 Σεπτεμβρίου 2017.
5. ↑  «American Truck Simulator Release Date». scssoft.com. Ανακτήθηκε στις 7 Σεπτεμβρίου 2017.
6. ↑  «American Truck Simulator Releasing Today». scssoft.com. Ανακτήθηκε στις 7 Σεπτεμβρίου 2017.
7. 1 2  «The Rescale». scssoft.com. Ανακτήθηκε στις 7 Σεπτεμβρίου 2017.
8. ↑  «American Truck Simulator heads towards New Mexico!». scssoft.com. Ανακτήθηκε στις 7 Σεπτεμβρίου 2017.
9. ↑  «Kenworth W900 is almost here». scssoft.com. Ανακτήθηκε στις 7 Σεπτεμβρίου 2017.
10. ↑  «Peterbilt 389». scssoft.com. Ανακτήθηκε στις 7 Σεπτεμβρίου 2017.
11. ↑  «ATS World Rescale is released in Update 1.5!». scssoft.com. Ανακτήθηκε στις 7 Σεπτεμβρίου 2017.
12. ↑  «Interview with SCS's Pavel Sebor». twitch.tv. Ανακτήθηκε στις 7 Σεπτεμβρίου 2017.
13. ↑  «American Truck Simulator». *Metacritic*. Ανακτήθηκε στις 8 Σεπτεμβρίου 2017.
14. ↑  «Review: American Truck Simulator | Hardcore Gamer». Ανακτήθηκε στις 8 Σεπτεμβρίου 2017.
15. ↑  Dale, Laura (4 Φεβρουαρίου 2016). «American Truck Simulator review». *Polygon*. Ανακτήθηκε στις 8 Σεπτεμβρίου 2017.
16. ↑  «American Truck Simulator review» (στα αγγλικά). *pcgamer*.. Ανακτήθηκε στις 2017-09-08.
17. ↑  «Nominace - ČESKÁ HRA ROKU 2016» (στα cs-CZ). *ČESKÁ HRA ROKU 2016*. Αρχειοθετήθηκε από το πρωτότυπο στις 2017-07-28.. Ανακτήθηκε στις 2017-09-08.

Εξωτερικοί σύνδεσμοι
--------------------

* Επίσημη ιστοσελίδα